Diari Oficial de la Generalitat Valenciana


Sumari del DOGV 8487, del 15-02-2019 (2019/1431)

Extracte de la Resolució de 12 de novembre de 2018, del degà de la Facultat d'Economia, per la qual es convoca el VII premi Emprenedors de la Facultat d'Economia i se n'estableixen les bases reguladores.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1431


Data del document
:   12-11-2018

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 12 de novembre de 2018, del degà de la Facultat d'Economia, per la qual es convoca el VII premi Emprenedors de la Facultat d'Economia i se n'estableixen les bases reguladores. [2019/1431]  
BDNS (identif.): 439544.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Hi poden participar estudiants o titulats de la Facultat d'Economia de la Universitat de València, de fins a 35 anys (inclusivament), bé individualment o col·lectivament, que hagen creat una empresa. En el cas de projectes col·lectius, la participació en la propietat dels candidats de la Facultat ha de ser almenys d'un terç.  
L'empresa creada pels candidats ha d'estar ja en funcionament i pot ser de qualsevol sector d'activitat econòmica, i el seu període d'inici d'activitat no ha de ser superior als 36 mesos (3 anys) anteriors a la data d'acabament del termini de presentació de candidatures.  
  
  
Segon. Objecte  
Constitueix l'objecte d'aquest concurs premiar l'engegada del millor projecte empresarial, realitzat per joves estudiants o titulats de la Facultat d'Economia de la Universitat de Valencia de fins a 35 anys (inclusivament), bé individualment o col·lectivament, presentats al XVIII Fòrum d'Ocupació de la Facultat d'Economia de la Universitat de València, que tindrà lloc els dies 20 i 21 de febrer de 2019. En el cas de projectes col·lectius, la participació en la propietat dels candidats de la Facultat ha de ser almenys d'un terç.  
La finalitat del premi és fomentar l'emprenedoria entre els estudiants i titulats i donar suport al seu esforç en les etapes inicials de l'emprenedoria, tan econòmicament com a través d'una major notorietat per haver sigut reconegut i premiat el projecte.  
Aquest premi és compatible amb altres subvencions, ajudes, ingressos o recursos obtinguts per a la mateixa finalitat.  
  
Tercer. Bases reguladores  
Les bases de la convocatòria es publiquen a la URL   
http://www.uv.es/economia  
  
Quarta. Quantia  
S'estableix un únic premi amb una dotació econòmica de 1.000 euros, menys les retencions subjectes a la fiscalitat corresponents, patrocinat per CaixaBank.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 19 de febrer de 2019, a les 14 hores.  
  
Sisé. Altres dades  
Juntament amb la sol·licitud, s'ha de presentar la documentació següent:  
- Resum executiu (amb una extensió màxima de 6 pàgines).  
- Pla d'empresa, que ha de contenir l'anàlisi de totes les àrees de l'empresa (amb una extensió màxima de 50 pàgines).  
- Annexos amb la documentació obligatòria: fotocòpies dels DNI, còpia de l'alta censal i còpia de l'escriptura de constitució.  
- Altres annexos.  
Si la documentació s'envia en suport electrònic, és preferible fer-ho en format pdf.  
Qualsevol documentació i candidatura que es presente fora del canal establert o amb posterioritat al termini de presentació, no serà tinguda en compte. Igualment, si no compleix les estipulacions que estableixen aquestes bases, no serà acceptada i no participarà en el premi.  
La documentació presentada, excepte la del treball guanyador, serà esborrada i eliminada de les nostres bases de dades una vegada lliurat el premi i esgotat el termini de recursos.  
  
València, 12 de novembre de 2018.- La rectora, p. d. (DOGV 09.07.2018), el degà de la Facultat d'Economia: José Manuel Pastor Monsálvez.